b'\n_START_ARTICLE_\nWilliam Branham\n_START_PARAGRAPH_\nWilliam Marrion Branham (6. travnja 1909. \xe2\x80\x93 24. prosinca 1965.) bio je ameri\xc4\x8dki kr\xc5\xa1\xc4\x87anski propovjednik, naj\xc4\x8de\xc5\xa1\xc4\x87e smatran zaslu\xc5\xbenim za nastajanje pokreta iscjeljenja vjerom nakon drugog svjetskog rata. Danas ga kr\xc5\xa1\xc4\x87ani diljem svijeta, koji vjeruju da je njegova slu\xc5\xbeba i u\xc4\x8denje potvr\xc4\x91eno od Boga, smatraju prorokom o kojem govori Biblija.  _NEWLINE_Cilj slu\xc5\xbebe Williama Branhama bio je vratiti kr\xc5\xa1\xc4\x87ane onome \xc5\xa1to je smatrao izvornom vjerom biblijskih apostola, o \xc4\x8demu govori Malahija 4, 5 - 6. Sredi\xc5\xa1nja tema njegove slu\xc5\xbebe nalazi se u Hebrejima 13,8 Isus Krist je isti ju\xc4\x8der, danas i zauvijek \xc4\x87e biti isti.\n_START_SECTION_\nDjetinjstvo, obra\xc4\x87enje i po\xc4\x8detak propovijedanja\n_START_PARAGRAPH_\nWilliam Branham je ro\xc4\x91en 6. travnja, 1909. u drvenoj kolibi u planinama ameri\xc4\x8dke savezne dr\xc5\xbeave Kentucky. Kao prvi od devetero djece Charlesa i Elle Branham, odrastao je u blizini Jeffersonvillea u ameri\xc4\x8dkoj saveznoj dr\xc5\xbeavi Indiani. Branhamova je obitelj deklarativno bila rimokatoli\xc4\x8dka, me\xc4\x91utim, tijekom svog djetinjstva je imao minimalan kontakt s kr\xc5\xa1\xc4\x87anstvom. Otac mu je bio neobrazovan drvosje\xc4\x8da, a Branham je \xc4\x8desto pri\xc4\x8dao o svom te\xc5\xa1kom i siroma\xc5\xa1nom odrastanju. _NEWLINE_Branham tvrdi da je od svog ranog djetinjstva imao natprirodna iskustva, me\xc4\x91u kojima su bile i proro\xc4\x8danske vizije. Iz svog je ranog djetinjstva zapamtio da je, dok je pomagao ocu oko kotla za proizvodnju viskija, \xc4\x8duo glas An\xc4\x91ela Gospodnjeg koji mu je rekao da \'nikad ne pije, pu\xc5\xa1i, niti se okalja nemoralnim \xc5\xbeivotom sa \xc5\xbeenama.\' Tako\xc4\x91er je zapamtio jedan slu\xc4\x8daj, tijekom svojih tinej\xc4\x91erskih godina, kad mu je pri\xc5\xa1la astrologinja i rekla mu da je \'ro\xc4\x91en pod posebnim znakom\' i da mu predvi\xc4\x91a va\xc5\xbean religiozan poziv. Kasnije je shvatio da je to sli\xc4\x8dno Pavlovom iskustvu s "ropkinjom opsjednutom vra\xc4\x8darskim duhom" u Djelima apostolskim 16, 16 - 17._NEWLINE_S devetnaest godine, Branham je oti\xc5\xa1ao od ku\xc4\x87e i zaposlio se na farmi u Arizoni, imaju\xc4\x87i tako\xc4\x91er i kratku boksa\xc4\x8dku karijeru s 15 uzastopnih pobjeda . S dvadeset i dvije godine se obartio i kasnije je postavljen za pomo\xc4\x87nog pastora u Misionarskoj baptisti\xc4\x8dkoj crkvi u Jeffersonvilleu . Nakon njegovog neslaganja s pastorom o propovijedanju \xc5\xbeena (\xc4\x8demu se Branham protivio), po\xc4\x8deo je odr\xc5\xbeavati slu\xc5\xbebe probu\xc4\x91enja u vlastitom \xc5\xa1atoru. Kasnije su se sastanci preselili u lokalnu dvoranu, sve dok sami nisu uspijeli 1933. izgraditi prostoriju koju je zajednica nazivala \'Branhamovim \xc5\xa1atorom\' .\n_START_SECTION_\nUspje\xc5\xa1na javna slu\xc5\xbeba\n_START_PARAGRAPH_\nBranham iznosi da ga je u svibnju 1946. posjetio An\xc4\x91eo, koji ga je poslao da svojom slu\xc5\xbebom diljem svijeta pro\xc5\xa1iri Evan\xc4\x91elje i iscjeljenje vjerom.  Iz pri\xc4\x8da Branhamove obitelji, vodljivo je da on je s odr\xc5\xbeavanjem iscjeliteljskih skupova po\xc4\x8deo najkasnje 1941., kad je odr\xc5\xbeao dvotjedno \'probu\xc4\x91enje\' u Milltownu  i iz njegove bro\xc5\xa1ure iz 1945. "Nisam bio neposlu\xc5\xa1an nebeskoj viziji"  vidljivo je da je njegova slu\xc5\xbeba iscjeljenja vjerom u to vrijeme bila poprili\xc4\x8dno uhodana. _NEWLINE_Sredinom 1940.-ih Branham je iscjeliteljske skupove odr\xc5\xbeavao gotovo isklju\xc4\x8divo u pentekostalnim jedinovskim grupama . \xc5\xa0irenje Branhamove slu\xc5\xbebe na \xc5\xa1iru pentekostalnu zajednicu rezultat je njegovog upoznavanja Gordona Lindsaya 1947., koji je ubrzo nakon toga postao njegov glavni suradnik i promotor . Negdje u to vrijeme su se njegovom timu pridru\xc5\xbeili neki drugi istaknuti pentekostalci uklju\xc4\x8duju\xc4\x87i Erna Baxtera i F. F. Boswortha . Gordon Lindsay se dokazao kao sposoban promotor Branhama, osnivaju\xc4\x87i 1948. \xc4\x8dasopis Glas iscjeljenja \xc4\x8dija je po\xc4\x8detna svrha bila izvje\xc5\xa1tavati s Branhamovih iscjeliteljskih skupova. _NEWLINE__NEWLINE_U svibnju 1947., \xc4\x8dasopis Ve\xc4\x8dernje Svjetlo iz Jonesboroa u Arkansasu pi\xc5\xa1e: "Od kad je gospdoin Branham 1. lipnja zapo\xc4\x8deo skup, Jonesboro su posjetili stanovnici najmanje 25 ameri\xc4\x8dkih saveznih dr\xc5\xbeava i Meksika. Ukupna posje\xc4\x87enost slu\xc5\xbebi vjerojatno nadma\xc5\xa1uje 20 000 ljudi.". Nekoliko je novina prenijelo izvje\xc5\xa1taje o iscjeljenjima na skupovima" Zahvaljuju\xc4\x87i svom uspjehu, i\xc5\xa1ao je po dr\xc5\xbeavama diljem svijeta. Povjesni\xc4\x8dar pentekostalizma ka\xc5\xbee: "Branham je punio najve\xc4\x87e stadione i kongresne dvorane po svijetu." _NEWLINE_1951. je odr\xc5\xbeao sastanke u Durbanu u Ju\xc5\xbenoafri\xc4\x8dkoj Republici koje su podr\xc5\xbeali Misionarstvo apostolske vjere, Skup\xc5\xa1tine Bo\xc5\xbeje, Pentekostalna crkva svetosti i Bo\xc5\xbeja crkva cjelovitog Evan\xc4\x91elja. Skupovi su se odr\xc5\xbeavali u jedanaest gradova, s ukupno pola milijuna posjetitelja. Posljednjeg dana skupova u Dubanu, odr\xc5\xbeanih na Greyville Racecourse, prisustvovalo je pribli\xc5\xbeno 45 000 posjetitelja, a jo\xc5\xa1 ih je na tisu\xc4\x87e ostalo iza vrata. O mnogim su iscjeljenjima pisale lokalne novine. _NEWLINE_Ameri\xc4\x8dki [William D. Upshaw|kongresmen Upshaw]], koji je bio invalid \xc5\xa1ezdeset i \xc5\xa1est godina, javno je objavio svoje \xc4\x8dudesno iscjeljenje na Branhamovim skupovima u bro\xc5\xa1uri naslovljenoj "Dr\xc5\xbeim se obe\xc4\x87anja "._NEWLINE_William Branham je tako\xc4\x91er tvrdio da je Bo\xc5\xbeja \xc4\x8dudesna intervencija iscijelila kralja Ujedinjenog kraljevstva George VI od multipleskleroze nakon Branhamove molitve. _NEWLINE_Od sredine 1950.-tih nadalje Branham je nau\xc4\x8davao da doktrina samo Isus (jedinovstvo), kao ni doktrina trojstva nije ispravna, ve\xc4\x87 da je Bog jedna Osoba s tri razli\xc4\x8dite slu\xc5\xbebe \xe2\x80\x93 na isti na\xc4\x8din kao \xc5\xa1to netko mo\xc5\xbee biti, mu\xc5\xbe, otac i djed . Kad je po\xc4\x8deo otvorenije govoriti o nauci, kao \xc5\xa1to je bo\xc5\xbeanstvo i zmij\xc4\x8devo sjeme, po\xc4\x8dela je opadati popularnost njegove slu\xc5\xbebe.\n_START_SECTION_\nPosjete an\xc4\x91ela i natprirodni znaci\n_START_PARAGRAPH_\nOni koji smatraju William Branhama Bo\xc5\xbejim prorokom, smatraju njegovu slu\xc5\xbebu ispunjenjem biblijskih proro\xc5\xa1tava za vrijeme kraja. On je govorio je da je svrha natprirodnih znakova koji su mu dani ohrabrenje ljudi da vjeruju i da ono \xc5\xa1to je govorio bude potvr\xc4\x91eno da je istina .  Svjedoci su primjetili fizi\xc4\x8dki znaku koji se pojavljivao na njegovoj ruci pomo\xc4\x87u kojeg je prepoznavao bolest ili iscjeljenje. (opisao F. F. Bosworth u "Darovi iscjeljenja plus ").  _NEWLINE_Propovjednici koji su radili s Branhamom na njegovim sastancima svjedo\xc4\x8de da je od srpnja 1949. mogao otkriti misli, doga\xc4\x91aje i potrebe pojedinaca koji su mu dolazili na binu.  Sam je Branham objasnio da mu je sposobnost da to zna dana vizijom. U intervjuu 1978., Ern Baxter (koji je radio s Williamom Branhamom od 1947. do 1954.)ka\xc5\xbee: "Branham je imao izuzetnu rije\xc4\x8d spoznaje. Prije nego bi se pomolio za osobu, iznio bi precizne detalje o bolesti te osobe, kao i detalje o njenom \xc5\xbeivotu \xe2\x80\x93 gradu stanovanja, djelima \xe2\x80\x93 \xc4\x8dak skroz iz njenog djetinjstva. Branham nije, u svim godinama koje sam bio s njim, ni jedanput pogrije\xc5\xa1io u rije\xc4\x8di spoznaje. A ja sam svjedok na tisu\xc4\x87e takvih slu\xc4\x8dajeva. "._NEWLINE_Branham je govorio o natprirodnim do\xc5\xbeivljajima koja su sezala skroz u njegovo djetinjstvo. Kao dje\xc4\x8daka su ga smatrali "nevoznim" jer je od ranog djetinjstva gorio o vizijama i "glasu" koji mu je govorio iz "vjetra", govore\xc4\x87i mu: "Nemoj nikada piti, pu\xc5\xa1iti niti okaljati svoje tijelo na bilo koji na\xc4\x8din. Bit \xc4\x87e posao za tebe da ga obavi\xc5\xa1 kad odraste\xc5\xa1." Ubrzo nakon \xc5\xa1to je postavljen za propovjednika, Branham je 11. lipnja 1933. kr\xc5\xa1tavao ljude na rijeci Ohio u blizini Jeffersonvillea. Opisao je kako su ljudi uz obalu rijeke vidjeli blje\xc5\xa1tavo svjetlo kako se spu\xc5\xa1ta iznad mjesta gdje je on stajao i da je \xc4\x8duo glas koji je rekao: "Kao \xc5\xa1to je Ivan Krstitelj bio poslan prethoditi prvom dolasku Isusa Krista, tako \xc4\x87e tvoja Poruka prethoditi Njegovom drugom dolasku."_NEWLINE_Branham je zapamtio da mu se, dok se kasno jedne no\xc4\x87i u svibnju 1946. sam molio tijekom perioda njegove potrage za svrhom svog neuobi\xc4\x8dajenog \xc5\xbeivota, pojavio an\xc4\x91eo, govore\xc4\x87i: "Ne boj se. Poslan sam iz prisutnosti Svemogu\xc4\x87eg Boga da ti ka\xc5\xbeem da je svrha tvog neobi\xc4\x8dnog ro\xc4\x91enja i neshva\xc4\x87enog \xc5\xbeivota da poka\xc5\xbee da ti treba\xc5\xa1 pronijeti dar bo\xc5\xbeanskog iscjeljenja narodima svijeta. Ako bude\xc5\xa1 iskren kad se bude\xc5\xa1 molio i bude\xc5\xa1 mogao dovesti ljude da ti vjeruju, ni\xc5\xa1ta ne\xc4\x87e opstati pred tvojom molitvom, \xc4\x8dak ni rak. I\xc4\x87i \xc4\x87e\xc5\xa1 na mnoge dijelvoe zemlje i molit \xc4\x87e\xc5\xa1 se za kraljeve i vladare i mo\xc4\x87nike. Propovijedat \xc4\x87e\xc5\xa1 mno\xc5\xa1tvima po svijetu i tisu\xc4\x87e \xc4\x87e do\xc4\x87i k tebi po savjet." Njegova uspje\xc5\xa1na slu\xc5\xbeba diljem svijeta i njegovi skupovi kojima su prisustvovali svjetski mo\xc4\x87nici mogu se smatrati ispunjenjem ovog proro\xc5\xa1tva. _NEWLINE_1948. je Branham iznosi da je imao viziju dje\xc4\x8daka koji \xc4\x87e biti uskrsnut iz mrtvih. Detalje je iznio svom slu\xc5\xa1ateljstvu i zatra\xc5\xbeio od njih da te detalje zapi\xc5\xa1u na prazne papire u svojim Biblijama. _NEWLINE_Jedan od pisaca biografije Williama Branhama, Gordon Lindsay, pi\xc5\xa1e da se ta vizija ispunila nakon dvije godine tijekom puta u Helsinki u Finskoj 1950. u slu\xc4\x8daju automobilske nesre\xc4\x87e u blizini  Kuopioa u Finskoj, kad je automobil uradio dje\xc4\x8daka na biciklu i ubio ga. Branham je sa svojim suputnicima nai\xc5\xa1ao na tu scenu i zamolio se makne plahta s dje\xc4\x8dakova tijela, nakon \xc5\xa1to je prepoznao da je taj dje\xc4\x8dak onaj kojeg je vidio u viziji. Lindsay, jedan od Branhamovih suputnika, navodi da se Branham pomolio nad dje\xc4\x8dakom i da je dijete uskrslo iz mrtvih. Dje\xc4\x8dak se zove Kari Holma i dan danas je \xc5\xbeiv i zdrav _NEWLINE_24. sije\xc4\x8dnja 1950., nave\xc4\x8der, za vrijeme govora u Sam Houston Coliseumu u Houstonu u Teksasu, kao i ina\xc4\x8de je snimljena fotografija.  Fotografija, jedina uspjela s filma nakon \xc5\xa1to je razvijen, prikazivala je aureolu iznad Branhamove glave. George J. Lacy, istra\xc5\xbeitelj sumnjivih dokumenata, podvrgao je negativ ispitivanju. Njegovo izvje\xc5\xa1\xc4\x87e ka\xc5\xbee: "Na temelju gore opisanih ispitivanja i prou\xc4\x8davanja, \xc4\x8dvrstog sam stava da negativ podvrgnut ispitivanju nije bio retu\xc5\xa1iran, niti je kompozitan ilii dvostruko osvijetljen. Nadalje, \xc4\x8dvrstog sam strava da je crta koja se pojavljuje iznad glave u polo\xc5\xbeaju aureole uzrokovana svjetlom koje je osvijetlilo negativ." Original ove fotografije je arhiviran u kongresnoj knji\xc5\xbenici u Washingtonu DC. Tijekom Branhamove slu\xc5\xbebe snimljene su brojne fotografije koje prikazuju isti fenomen._NEWLINE_Branham je svoju seriju propovijedi na temu Sedam Pe\xc4\x8data (Otk. 6, 1 - 17 i Otk. 8, 1) iz 1963. smatrao vrhuncem svoje slu\xc5\xbebe. Rekao je da ga je na planini Sunset Mountain u Arizoni posjetila skupina od sedam an\xc4\x91ela i poslala da otvori Pe\xc4\x8date , za \xc5\xa1to je vjerovao da je ispunjenje vizije koju je ispri\xc4\x8dao svojoj crkvi nekoliko mjeseci prije toga . Dvoje ljudi koji su u to vrijeme bili u blizini tvrde da su \xc4\x8duli ne\xc5\xa1to poput jake eksplozije i vidjeli oblak kako se podi\xc5\xbee u zrak . Branham je jednu neobi\xc4\x8dnu formaciju oblaka koja nalikuje Kristovoj glavi fotografiranu nekoliko dana prije toga  i objavljenu u \xc4\x8dasopisima Life i Science,  protuma\xc4\x8dio kao potvrdu onog \xc5\xa1to je do\xc5\xbeivio. Neki kriti\xc4\x8dari tvrde da je oblak rezultat eksplozije rakete u Kaliforniji 500 milja zapadno . Oni koji vjeruju da je oblak natprirodnog porijekla pozivaju se na citate iz Biblije koji povezuju povratak Gospoda Isusa Krista s oblacima .\n_START_SECTION_\nSmrt\n_START_PARAGRAPH_\n18. prosinca 1965. William Branham i njegova obitelj (svi osim njegove k\xc4\x87eri Rebekah) su se vra\xc4\x87ali u Jeffersonville u Indiani iz Tucsona u Arizoni za bo\xc5\xbei\xc4\x87ne praznike. Oko pet kilometara isto\xc4\x8dno od Frione u Teksasu (oko 110 km jugozapadno od Amarilla na cesti U.S. Highway 60), taman nakon zalaska sunca, vozilo koje je vozilo zapadno u traci za vo\xc5\xbenju isto\xc4\x8dno, frontalno se sudarilo s Branhamovim automobilom.  Voza\xc4\x8d tog automobila je bio pijan i poginuo je na licu mjesta, kao i njegov suvoza\xc4\x8d. Druga dva putnika na zadnjem sjedalu automobila su te\xc5\xa1ko ozlije\xc4\x91ena. Branhamova supruga je te\xc5\xa1ko ozlije\xc4\x91ena, kao i njegova k\xc4\x87i Sarah, koja je le\xc5\xbeala na zadnjem sjedalu, koja je tako\xc4\x91er ozlije\xc4\x91ena. Branhamu je slomljena lijeva ruka i priklje\xc5\xa1tena u voza\xc4\x8devima vratima, a lijeva mu je noga bila omotana oko upravlja\xc4\x8da. Nakon nekih 45 minuta, Branhama su izvadili iz njegovog automobila i prevezli ga u bolnicu u Frioni, a zatim su ga poslije prevezli u bolnicu u Amarillou u Teksasu. Nakon sudara je \xc5\xbeivio jo\xc5\xa1 \xc5\xa1est dana i umro 24. prosinca 1965 u 17:49. Tijelo mu je prevezeno u Jeffersonville u Indiani na sahranu koja je odgo\xc4\x91ena do 11. travnja kako bi se gospo\xc4\x91a Branham potpuno oporavila od ozljeda koje je zadobila u automobilskoj nesre\xc4\x87i .  Nadgrobni spomenik u obliku piramide (fotografija) prikazuje njegovo u\xc4\x8denje o obnovi Kristove crkve tijekom doba i njezinoj spremnosti za dolazak "Kruni\xc5\xa1nog kamena" \xe2\x80\x93 Isusa Krista .\n_START_SECTION_\nBranhamova ostav\xc5\xa1tina i utjecaj\n_START_PARAGRAPH_\n\xc4\x8casopis Full Gospel Men\'s Voice (sada Full Gospel Businessmen\'s Fellowship International) u svom broju iz velja\xc4\x8de 1961. iznosi: "U biblijskim danima su postojali Bo\xc5\xbeji ljudi koji su bili proroci i vidioci. Ali u cijelom Svetom Pismu, ni jedan od njih nije imao ve\xc4\x87u slu\xc5\xbebu od William Branhama... Bog je koristio Branhama, da u Isusovo ime podi\xc5\xbee mrtve."  Branhamova su u\xc4\x8denja i njegova popularnost imali dalekose\xc5\xbean utjecaj na pentekostalne i karizmatske pokrete. Iako je Branham umro 1965., danas postoji na stotine tisu\xc4\x87a ljudi diljem svijeta koji ga dr\xc5\xbee za proroka i ispunjenje Malahije 4, 5-6._NEWLINE_Mo\xc5\xbeda je bilo te\xc5\xa1ko ocijeniti Branhamov utjecaj na druge evan\xc4\x91eliste za vrijeme njegova \xc5\xbeivota, ali on je zasigurno bio za\xc4\x8detnik \xc5\xa1atorskih probu\xc4\x91enja, koji su doveli do ere televan\xc4\x91elizma. Branhama naj\xc4\x8de\xc5\xa1\xc4\x87e navode kao predvodnika ili najistaknutijeg propovjednika drugog pentekostalnog vala nastalog nakon drugog svjetskog rata  (prvi su val \xc4\x8dinili Charles Fox Parham, William J. Seymour, i drugi). Me\xc4\x91u onima koju su po\xc4\x8deli otprilike u isto vrijeme kao i Branham i dio su drugog pentekostalnog vala (kraj 1940.-tih do sredine 1950.-tih) su bili Jack Coe, Oral Roberts i A.A. Allen. Zanimljivo je primijetiti da je Branham bio prvi "propovjednik vjere" i evan\xc4\x91elista koji nije propovijedao samo silazak Bo\xc5\xbejeg Duha u zadnje dane, ve\xc4\x87 je tako\xc4\x91er i nagla\xc5\xa1avao vjeru za iscjeljenje, \xc5\xa1to su nakon njega tako\xc4\x91er \xc4\x8dinili i Coe, Roberts i Allen ._NEWLINE_D.R. McConnell, iako je bio kriti\xc4\x8dar nau\xc4\x8davanja Williama Branhama, iznosi svoj stav o njegovoj slu\xc5\xbebi govore\xc4\x87i:_NEWLINE_"Branham je jedan od izvornih i najve\xc4\x87ih evan\xc4\x91elista probu\xc4\x91enja iscjeljenja nakon drugog svjetskog rata. Branham je \xc4\x8dinio izuzetna \xc4\x8dudesa iscjeljenja po svojim turnejama. Njegovi su darovi natprirodnog znanja o onima kojima je pomogao do dana\xc5\xa1njih dana ostali neusporedivi, \xc4\x8dak i s modernim evan\xc4\x91elistima iscjeljenja".  _NEWLINE_Andrew Strom, jo\xc5\xa1 jedan teolog koji se nije doktrinarno slagao s Branhamom, bez obzira na to donosi zaklju\xc4\x8dak: "William Branham je bio jo\xc5\xa1 jedan evan\xc4\x91elista sa sredine ovog stolje\xc4\x87a kojeg je Bog sna\xc5\xbeno koristio mnogo godina. Zapravo, nesumnjivo je da mu je dana snaga do mjere rijetko vi\xc4\x91ene jo\xc5\xa1 od vremena apostola." _NEWLINE_"Rje\xc4\x8dnik pentekostalnih i karizmatskih pokreta" sadr\xc5\xbei ove komentare: "William Branham je bio osoba op\xc4\x87e poznata kao [WW11] \'otac\' i \'predvodnik\' probu\xc4\x91enja. Iznenadno pojavljivanje njegovih \xc4\x8dudotvornih skupova iscjeljenja 1946. pokrenulo je duhovnu eksploziju u pentekostalnom pokretu koja je dovela do Main Street, SAD. 1950.-tih i pokrenulo ve\xc4\x87i karizmatski pokret 1960.-tih, koji je do sada imao utjecaj gotovo na svaku denominaciju u zemlji"  Procjenjuje se da danas diljem svijetu postoji oko 500 milijuna pentekostalnih i karizmatskih kr\xc5\xa1\xc4\x87ana.\n_START_SECTION_\nVjerovanja njegovih sljedbenika danas\n_START_PARAGRAPH_\nOne koji danas slijede u\xc4\x8denja Williama Branham ponekad nazivaju \'branhamistima\', iako oni obi\xc4\x8dno preferiraju da ih se jednostavno naziva \'kr\xc5\xa1\xc4\x87anima\' ili \'vjernicima Poruke\'. Neki od sljedbenika diljem svijeta odr\xc5\xbeavaju kontakte i me\xc4\x91usobno se posje\xc4\x87uju ali se ne predstavljaju kao denominacija. Cijelu Bibliju smatraju bo\xc5\xbeanski inspiriranom, a obi\xc4\x8dno preferiraju King James prijevod. Vjeruju da je William Branham bio prorok o kojem govori Biblija i da su njegove izgovorene i pisane rije\xc4\x8di potpuno i ispravno tuma\xc4\x8denje Biblije potrebno za "nevjestu" prije uznesenja.  Osnovni biblijski stihovi koje koriste kao biblijsku potporu za njegovu slu\xc5\xbebu su: Malahija 4, 5 \xe2\x80\x93 6, Luka 17, 28 \xe2\x80\x93 30, Otkrivenje 3, 14, Otkrivenje 10, 7 i Efe\xc5\xbeanima 1, 17.\n_START_SECTION_\nRa\xc5\xa1irenost i broj sljedbenika\n_START_PARAGRAPH_\nSljedbenici otkrivenja preko Williama Branhama se nastoje distancirate od kontraverzne isklju\xc4\x8divost i ostati \xc5\xbeivjeti u svojoj okolini. Nemaju sjedi\xc5\xa1ta, odbore ili starje\xc5\xa1instva. Njihove crkve nemaju evidencije \xc4\x8dlanova ili \xc4\x8dlanstvo, te su vrlo malo organizirani, ako su uop\xc4\x87e organizirani. William Branham to sa\xc5\xbeima rije\xc4\x8dima: "Mi nismo denominacija. Mi nemamo zakon, ve\xc4\x87 ljubav. Nemamo crkveni statut, nego Krista. Nemamo knjigu, nego Bibliju. Nemamo \xc4\x8dlanstvo, ve\xc4\x87 zajedni\xc5\xa1tvo Krvlju Isusa Krista koja nas \xc4\x8disti od sve nevjere." _NEWLINE_Najve\xc4\x87i distributer materijala vezanih za Slu\xc5\xbebu Williama Branhama (\xc5\xa1to obi\xc4\x8dno nazivaju Porukom) je Voice of God Recordings koji se nalazi Jeffersonvilleu u Indiani. Trenutno dristribuiraju tiskane, audio i video materijale na 57 jezika  uz mogu\xc4\x87nost slanja po\xc5\xa1tom u 177 zemalja . Bible Believers Missions sa sjedi\xc5\xa1tem u Kanadi u British Columbiji tako\xc4\x91er nude me\xc4\x91unarodnu dostavu Poruke. _NEWLINE_Najvi\xc5\xa1e kr\xc5\xa1\xc4\x87ana koji slijede poruku Williama Branhama ima u Demokratskoj Republici Kongo, gdje po procjeni psotoji oko 300 000 njegovih sljedbenika. Tako\xc4\x91er postoje i velike grupe u Trinidadu (jedna zajednica prema\xc5\xa1uje 2000 ljudi), Vancouveru u Kanadi (oko 900 u jednoj zajednici) i Harareu u Zimbabweu (blizu 1000), Johnson Cityju u Tennesseeju (600 ljudi) kao i na mnogim drugim mjestima. Po SAD-u postoje mnoge crkve koje slijede Poruku Williama Branhama, kao i diljem svijeta (vjerojatno u svim dr\xc5\xbeavama svijeta). _NEWLINE_Lee Vayle, koji je blisko sura\xc4\x91ivao s Williamom Branhamom i uredio njegovu najpoznatiju knjigu "Obrazlo\xc5\xbeenje sedam crkvenih doba" , je proveo vi\xc5\xa1e od 35 godina obja\xc5\xa1njavaju\xc4\x87i Poruku koju je do\xc5\xa1la od \xc4\x8dovjeka kojeg njegovi sljedbenici smatraju prorokom-glasnikom zadnjem crkvenom dobu.  Lee Vaylea neki smatraju u\xc4\x8diteljem._NEWLINE_Believers Christian Fellowship u Limi u Ohiu imaju emisiju \'Global Answers\' emitiranu na satelitu gdje nude filmove, knjige i druge materijale. Tijekom ljeta odr\xc5\xbeavaju obiteljski kamp od tjedan dana, na kojem prisustvuje tisu\xc4\x87e ljudi iz cijelog svijeta.  _NEWLINE_U posljednje je vrijeme, Poruka Williama Branhama u\xc5\xa1la u Kinu.'